Държавен вестник, бр. 96, 2012 г., стр. 143

БРОЙ  96	
Д Ъ Р Ж А В Е Н  В Е С Т Н И К 	
СТР.  143  
стени и съоръженията към тях и са определени 
нивата на управление, техните права, задължения 
и отговорности, както и начинът и лицата за 
осъществяване на технически контрол и оценката 
на тяхната сигурност. Предвидено е архивиране и 
въвеждане на регистър и единна номенклатура за 
съхраняваната документация за язовирните стени 
и съоръженията към тях.
– Правилникът за правилна и безопасна екс­
плоатация и поддържане на съоръженията от 
хидромелиоративната инфраструктура (ДВ, бр. 97/ 
02.11.2004 г.) урежда изискванията за правилната и 
безопасна експлоатация и поддържане (ремонт и 
реконструкция) на съоръженията от хидромелиора­
тивната инфраструктура. Определени са условията 
и състоянието, на които трябва да отговарят съо­
ръженията с оглед гарантиране безопасността на 
експлоатационния персонал, населението, сгради, 
комуникационни връзки, земеделски земи и други, 
които пряко или косвено зависят от тях, както и 
необходимите наблюдения и измервания (метеоро­
логичен, хидрологичен и технически мониторинг), 
които трябва да се извършват от експлоатационния 
персонал за осигуряване на безопасността им. Пра­
вилникът се прилага за язовирни стени с височина 
на стената до 15 м, обем на водохранилището до 
3 000 000 м3 и прилежащите им облекчителни 
и водовземни съоръжения, помпени станции и 
напорния водопровод, както и съоръженията от 
напоителната и отводнителната инфраструктура.
– Указания за общи условия на договорите за 
доставка на вода за напояване на сдруженията и 
на ползватели на вода, които не са членове на 
сдружение (съгласно чл. 58, ал. 1, т. 2 от Закона 
за сдруженията за напояване).
– Наредба  № 18 за качеството на водите за 
напояване на земеделските култури (ДВ, бр. 43 
от 9 юни 2009 г.) регламентира изискванията към 
качеството на водите за напояване и посочва 
основните критерии за оценка пригодността на 
водите за напояване: засоляване, водопропускли­
вост, токсичност и други проблеми. Определен 
е редът и начинът на управление и изпълнение 
на дейностите по изпълнението на собствения 
мониторинг и на мрежите за собствен монито­
ринг на водите за напояване с цел създаването 
на възможност за анализи, оценки и прогнози за 
състоянието на водите. Създава се регистър на 
хидромелиоративния фонд, изграден с държавни 
средства, в т.ч. водоизточниците за напояване, и 
съдържащ информация за качествата на водите, 
подавани за напояване.
С отделни аспекти на хидромелиорациите са 
свързани и други национални документи, като: 
– Закон за собствеността и използването на 
земеделските земи (ДВ, бр. 17/1991 г., посл. изм., 
ДВ, бр. 133/1998 г.)
– Закон за подпомагане на земеделските про­
изводители (ДВ, бр. 58/22.05.1998, изм. и доп., 
ДВ, бр. 18/28.02.2006 г.)
– Закон за опазване на земите и почвите от 
замърсяване (ДВ, бр. 84/29.10.1963 г., посл. изм., 
ДВ, бр. 113/28.12.1999 г.) 
– Закон за опазване на земеделските земи 
(ДВ, бр. 35/24.04.1996 г., посл. изм. и доп., ДВ, 
бр. 28/23.03.2001 г.)
– Закон за опазване на околната среда (ДВ, 
бр. 91/2002 г., посл. изм., ДВ, бр. 30/2006 г.) 
– Закон за почвите (ДВ, бр. 89/2007 г.) 
– Национална програма за действие за устойчиво 
управление на земите и борба с опустиняването 
в България (2008 г.)
– Национална програма за необходимите 
мерки в условията на тенденция към засушаване 
(2001 г.) – В областта на подобряване техническо­
то състояние на напоителната инфраструктура и 
управление на напояването са предвидени мерки 
за стимулиране организираното използване на 
водите за напояване от сдруженията за напоя­
ване, прилагането на методи и технологии за 
пестеливо използване на водите, облицоване на 
напоителните канали, изграждане на съоръжения 
за регулиране на оттока и използване на местни 
водоизточници и т.н. Програмата стартира, но след 
това изпълнението є се осъществява частично в 
направление ВиК.
– Национална стратегия за управление и раз­
витие на водния сектор до 2015 г. (2004 г.)
– Национален План за действие по изменение 
на климата 2005 – 2008 г.
– Наредба за условията и реда за извършване 
на оценка на въздействието върху околната среда 
(ДВ, бр. 3/2006 г.)
Поливни площи в България
До 2000 г. ежегодно е извършвано преброяване 
на поземления фонд на страната по категории 
земи – поливни, неполивни, мери, пасища. При 
всяко преброяване в зависимост от степента на 
амортизиране и увреждане на хидромелиоративните 
съоръжения в полето – канали и тръбопроводи, 
са отпадали площите, изискващи много големи 
средства за възстановяване. 
Последното преброяване на земеделските земи, 
включително и на поливните площи с оценка 
на тяхната годност, е направено през 2000 г., но 
неговите резултати не са приети официално от 
Министерския съвет. Последното официално утвър­
дено преброяване е това от 1999 г., резултатите от 
което са приети с Решение № 512 от 19.07.2000 г. 
на Министерския съвет. Съгласно това Решение 
общо в страната изградените и годни площи за 
напояване са, както следва:
 
Поливни площи
Поддържа се от:
Изградени
Годни
дка
дка
„Напоителни системи“ – 
ЕАД
7405835
5375580
„Хидромелиорации“ – ЕАД, 
Севлиево 
65496
41951
„Земинвест“ – ЕАД
17450
17450
Общини 
280440
180440
Всичко по РМС № 512
7769221
5715421